Държавен вестник, бр. 73, 2010 г., стр. 77

БРОЙ  73	
Д Ъ Р Ж А В Е Н  В Е С Т Н И К 	
СТР.  77  
Чл. 87. (1) Стоманените въжета на повди­
гателните съоръжения по чл. 2, ал. 1, т. 5 се 
бракуват при дефектите, посочени в прило­
жение № 5.
(2) Халките на повдигателните съоръжения 
по чл. 2, ал. 1, т. 5 се бракуват при износване 
с повече от 10 на сто от първоначалния ди­
аметър на профила, от който са изработени, 
или при намаляване диаметъра на халката с 
повече от 5 на сто от първоначалния.
(3) Сапаните от синтетични влакна се 
бракуват съгласно изискванията за бракуване 
в инструкцията за експлоатация.
(4) Товарозахващащите приспособления 
се бракуват, когато е унищожена или зали­
чена маркировката им по чл. 184, ал. 1, т. 2 
от Наредбата за съществените изисквания и 
оценяване съответствието на машините.
Чл. 88. Товароподемните вериги на пов­
дигателните съоръжения се бракуват при 
наличие на пукнатини, както и при износване 
на звено на веригата с повече от 10 на сто от 
първоначалния му диаметър или при удължа­
ване на звено с повече от 3 на сто съгласно 
приложение № 6.
Чл. 89. Куките на повдигателните съоръ­
жения се бракуват при наличие на пукнатини 
или когато износването им в мястото на окач­
ване на товара е по-голямо от 10 на сто от 
първоначалната височина на тяхното сечение.
Чл. 90. Ходовите колела на количките и 
крановете се бракуват при наличие на пук­
натини, при износване на реборда им над 50 
на сто от първоначалната му дебелина или 
износване на повърхността на търкаляне, ко­
ето е намалило първоначалния им диаметър 
с повече от 2 на сто.
Чл. 91. Барабаните на механизмите за пов­
дигане се бракуват, когато имат пукнатини 
или износването на каналите им е по-голямо 
от 0,002 m.
Чл. 92. Ролките на повдигателните съоръ­
жения се бракуват при износване на каналите 
им с повече от 40 на сто от първоначалния 
им радиус.
Чл. 93. Релсовият път се бракува при 
наличие на посочените в приложение № 7 
дефекти или повреди.
Чл. 94. Лицата, които поддържат повдига­
телни съоръжения, са длъжни веднъж годишно 
да проверяват дали елементите, възлите и 
частите на повдигателните съоръжения под­
лежат на бракуване и дали релсовите пътища 
съответстват на проекта по чл. 27, ал. 1 и/
или на приложения № 2 и 3. Проверките се 
документират и един екземпляр от документа 
се предоставя на ползвателя, който е длъжен 
да го съхранява в досието по чл. 120.
Раздел ІV 
Обследване на аварии и злополуки
Чл. 95. (1) За всяка авария или злополука, 
възникнала при експлоатацията на повди­
гателно съоръжение, неговият ползвател е 
длъжен да уведоми незабавно регионалния 
отдел на ГД „ИДТН“, като до пристигането 
на негови служители взема мерки за оказване 
помощ на пострадалите и за предотвратяване 
по-нататъшното развитие на аварията.
(2) Ползвателят е длъжен да запази непро­
менена обстановката, създадена при аварията 
или злополуката, до идване на служителите 
на ГД „ИДТН“, когато това не крие опасност 
за развитие на аварията или за възникване на 
нова злополука. Когато се наложи изменение 
на обстановката, ползвателят представя на 
служителите писмена справка за извършените 
изменения и за причините, наложили това.
Чл. 96. Служителите на ГД „ИДТН“ об­
следват причините за възникването на ава­
рията или злополуката и съставят протокол 
за резултатите от обследването.
Г л а в а  ч е т в ъ р т а
ТЕХНИЧЕСКИ НАДЗОР
Раздел І 
Общи изисквания
Чл. 97. Органи за технически надзор на 
повдигателни съоръжения са:
1. председателят на ДАМТН чрез ГД 
„ИДТН“;
2. лица и структурнообособени части на 
предприятия или организации, получили ли­
цензия от председателя на ДАМТН по реда 
на Наредбата за условията и реда за издаване 
на лицензии за осъществяване на технически 
надзор на съоръжения с повишена опасност и 
за реда за водене на регистър на съоръженията, 
приета с Постановление № 187 на Минис­
терския съвет от 2000 г. (обн., ДВ, бр. 79 от 
2000 г.; изм. и доп., бр. 115 от 2002 г., бр. 17 
от 2003 г., бр. 104 от 2004 г., бр. 40 и 59 от 
2006 г., бр. 64 от 2008 г. и бр. 32 от 2009 г.);
3. специализираният орган по § 4а от 
Закона за техническите изисквания към 
продуктите – за повдигателните съоръжения, 
монтирани на железопътен подвижен състав.
Чл. 98. (1) Обектите, в които функционират 
стационарни или придвижващи се по релсов 
път повдигателни съоръжения по чл. 2, ал. 1, 
т. 1 – 3, както и повдигателните съоръжения 
по чл. 2, ал. 1, т. 8, се изграждат по инвес­
тиционни проекти, заверени от органите за 
технически надзор.
(2) На заверяване подлежат следните про­
ектни части на инвестиционните проекти във 
фаза технически и/или работен проект: